SET บ่ายร่วง 9 จุด หลุด 1,600 อีกรอบ รับแรงขายหุ้นขนาดใหญ่กดดัน
SET บ่ายร่วง 9 จุด หลุด 1,600 อีกรอบ รับแรงขายหุ้นขนาดใหญ่กดดัน
SET บ่ายร่วง 9 จุด หลุด 1,600 อีกรอบ รับแรงขายหุ้นขนาดใหญ่กดดัน
28 พ.ย. 2562

ผู้สื่อข่าวรายงานว่า ดัชนีหุ้นไทยภาคบ่ายร่วง 9 จุด หลุดระดับ 1,600 จุด อีกรอบ โดย ณ เวลา 15.35 น. อยู่ที่ระดับ1,598.22 จุด ลบ  9.05 จุด หรือ 0.56% ด้วยมูลค่าซื้อขาย 32,011.68 ล้านบาท เนื่องจากมีแรงขายหุ้นขนาดใหญ่กดดัน นำโดยหุ้น บริษัทบมจ.ท่าอากาศยานไทย (AOT) ที่มีแรงขายออกมาหนาแน่นและมีผลต่อดัชนีค่อนข้างมาก
ขณะที่ตลาดหุ้นภูมิภาคแกว่งตัวในแดนลบจากความกังวลการเจรจาการค้าหลังประธานาธิบดีโดนัลด์ ทรัมป์ ของสหรัฐลงนามร่างกฎหมายสนับสนุนการเรียกร้องประชาธิปไตยในฮ่องกง ซึ่งอาจสร้างความไม่พอใจให้กับจีนในช่วงเวลาที่ทั้งสองฝ่ายคงเดินหน้าเจรจากัน
บล.ฟิลลิป ระบุว่า ตลาดหุ้นบ่ายนี้ผันผวนในแดนลบ:โดยเช้านี้ตลาดดีดตัวขึ้นก่อนเล็กน้อย ก่อนปรับตัวลงมาในแดนลบ จากประเด็นการลงนามข้อกฏหมายสนับสนุนผู้ประท้วงฮ่องกงของปธน.ทรัมป์ และแรงขายหุ้น AOT หลังประกาศผลกำไรที่ลดลงต่อเป็นไตรมาสที่ 2 แม้ว่าจะออกมาดีกว่าที่หลายฝ่ายคาด ส่วนบ่ายนี้คาดตลาดหุ้นไทยยังคงผันผวนต่อในแดนลบ จากปัจจัยภายนอกเดียวกันกับช่วงเช้า ซึ่งมีนัยสำคัญต่อการเจรจาข้อตกลงการค้า
โดยล่าสุดกระทรวงการต่างประเทศของจีนออกมากล่าวว่าสหรัฐฯมีความตั้งใจที่ร้ายกาจในการกระทำดังกล่าว อย่างไรก็ตามยังไม่เห็นมาตรการตอบโต้จากทางการจีน จึงยังต้องติดตามสถานการณ์อย่างใกล้ชิดต่อเนื่อง ในภาพรวมคาด SETI แกว่งตัวในแดนลบระหว่าง 1590 – 1605 จุด